Дзяніс Аляксандравіч Марціновіч

Дзяніс Аляксандравіч Марціновіч (нар. , , Беларусь) — беларускі гісторык, літаратурны і тэатральны крытык, журналіст.

 Біяграфія 
Нарадзіўся ў сям’і пісьменніка Алеся Марціновіча. Мае брата Ягора, журналіста. Вучыўся ў Нацыянальным гуманітарным ліцэі імя Якуба Коласа. Скончыў Ліцэй Беларускага дзяржаўнага ўніверсітэта (2004). Як пераможца рэспубліканскай алімпіяды па гісторыі быў залічаны без экзаменаў на гістарычны факультэт БДУ, які скончыў у 2009 годзе з чырвоным дыпломам. У 2010 годзе закончыў магістратуру, а ў 2013-м — аспірантуру БДУ па спецыялізацыі «ўсеагульная гісторыя». У 2015 годзе пад кіраўніцтвам прафесара Алега Яноўскага абараніў кандыдацкую дысертацыю на тэму «Становление советской высшей школы (1917 — середина 1930-х гг.)».

У 2010—2013 гадах з’яўляўся аглядальнікам газеты «Літаратура і мастацтва». У 2016—2021 гадах — рэдактар партала TUT.BY.

У снежні 2023 года прыняў непасрэдны ўдзел у сустрэчы «Культурніцкія вынікі 2023 года», якая праходзіла ў Вільнюсе.

 Творчасць 

Друкуецца з 1999 года. Піша на беларускай і рускай мовах.

Аўтар кніг:
 «Донжуанскі спіс» Караткевіча" (Мн.: «Чатыры чвэрці», 2012. — 114 с. — ISBN 978-985-7026-43-2)
 «Жанчыны ў жыцці Уладзіміра Караткевіча» (Мн.: «Чатыры чвэрці», 2014. — 178 с.: іл.; [2] л. укл. — ISBN 978-985-7058-53-2).
У іх даследуюцца асобы трынаццаці жанчын, якіх кахаў Уладзімір Караткевіч. Імёны некаторых з іх уведзены ў навуковы зварот упершыню.

У 2023 годзе ў выдавецтве «Янушкевіч» выдаў кнігу біяграфіі кіраўніка БССР Мікалая Слюнькова:
 «Слюнькоў. Палітычная біаграфія» (Зомбкі: «Янушкевіч», 2023. — 296 с. — ISBN 978-83-970292-0-0).

Друкаваўся ў часопісах «Беларуская думка», «Бярозка», «Дзеяслоў», «Маладосць», «Мастацтва», «Нёман», «Полымя», «Роднае слова», газетах «Культура», «Літаратура і мастацтва», «Настаўніцкая газета» і іншых.

 Прызнанне 
 Чэмпіён Беларусі сярод школьнікаў па гульні «Брэйн-рынг» (у складзе каманды «Дурол»; 2004).
 Бронзавы прызёр чэмпіяната Беларусі сярод школьнікаў па гульні «Што? Дзе? Калі?» (у складзе каманды «Дурол»; 2004).
 Сябра Саюза пісьменнікаў Беларусі (з 2012 года).
 Кандыдат гістарычных навук (2015).
 Лонг-ліст прэміі імя Аляксандра і Марыі Стагановічаў за кнігу «Жанчыны ў жыцці Уладзіміра Караткевіча» (2015)
 «Нацыянальная літаратурная прэмія» ў намінацыі «Лепшы твор літаратурнай крытыкі і літаратуразнаўства» за кнігу «Жанчыны ў жыцці Уладзіміра Караткевіча» (2015).

 Літаратура 
 Афанасьеў Ф. «Донжуанскі спіс» Караткевіча раскрыты!  // Культура. 2012. 26 мая. № 21. С. 14.
 Бязлепкіна А. Літаратуразнаўства і донжуанства// Звязда. 2012. 6 чэрвеня. № 106. С. 6.
 Карп А. Тактоўная правакацыя, або Ціхае архіўнае паляванне// Літаратура і мастацтва. 2012. 8 чэрвеня. № 23. С. 20.
 Рублевская Л. Короткевич был настоящим романтиком // Беларусь сегодня. 2012. 7 июня. № 104. С. 12.

 Спасылкі 

 Блог Дзяніса Марціновіча 
 Дзяніс Марціновіч на сайце «Беларускія акцёры тэатра і кіно» 
 Дзяніс Марціновіч на партале «Arche.by» 

Катэгорыя:Літаратуразнаўцы Беларусі
Катэгорыя:Журналісты Беларусі
Катэгорыя:Гісторыкі Беларусі
Катэгорыя:Тэатральныя крытыкі Беларусі
Катэгорыя:Кандыдаты гістарычных навук